**Caiet de sarcini**

**privind achiziția a trei autovehicule pentru parcul auto al Curții de Conturi a României**

**1. Introducere**

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei proceduri, Curtea de Conturi a României îndeplinește rolul de Autoritate contractantă, respectiv Autoritate contractantă în cadrul Contractului.

Procedura de achiziție publică se va finaliza prin încheierea unui contract de furnizare valabil pe o perioadă de 6 (șase) luni de la data semnării contractului de către ultima parte contractantă. Contractul va înceta să producă efecte la data executării tuturor obligațiilor asumate prin contract, inclusiv după expirarea garanției.

Produsele ofertate trebuie să fie în conformitate cu cerințele caietului de sarcini și să fie corespunzătoare pentru utilizare atingându-se scopul final al achiziției.

Specificațiile tehnice care indică o anumită origine, sursă, producție, un produs special, o marcă de fabricație sau de comerț, un brevet de invenție, o licență de fabricație sunt menționate doar pentru identificarea cu ușurință a tipului de produs și nu au ca efect favorizarea sau eliminarea anumitor operatori economici sau anumitor produse.

Cerințele impuse prin caietul de sarcini sunt considerate ca fiind minimale și obligatorii, ofertele care nu vor conține toate reperele solicitate vor fi considerate neconforme. Nu se admit oferte alternative.

Propunerea tehnică va cuprinde obligatoriu specificații tehnice și/sau cataloage emise de către producător, din care vor reieși cu claritate toate caracteristicile tehnice și funcționale solicitate prin prezentul caiet de sarcini, precum și dotările suplimentare de siguranță și confort.

Orice ofertă prezentată care se abate de la prevederile prezentului caiet de sarcini, va fi luată în considerare numai în măsura în care propunerea tehnică prezentată asigură un nivel calitativ echivalent sau superior cerințelor minimale.

În cazul în care oferta nu este depusă pentru toate produsele din caietul de sarcini sau nu respectă clauzele contractuale referitoare la termenul de livrare de maximum 6 (șase) luni de la intrarea în vigoare a contractului, respectiv constituirea garanției pentru bună execuție, dar nu mai târziu de 15.12.2022, oferta va fi declarată neconformă.

Ofertantul va elabora propunerea financiară astfel încât aceasta să furnizeze toate informațiile solicitate cu privire la preț, precum și la alte condiții comerciale legate de obiectul contractului de achiziție publică.

Costurile aferente furnizării produselor menționate în cadrul prezentului Caiet de sarcini, precum și cheltuielile aferente multiplicării documentelor suport aferente autovehiculelor ce urmează să fie achiziționate, vor intra în sarcina ofertantului declarat câștigător.

Pentru scopul prezentei secțiuni a documentației de atribuire, orice activitate descrisă într-un anumit capitol din caietul de sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către ofertant că aceasta trebuia menționată pentru asigurarea îndeplinirii obiectului Contractului.

**2. Contextul realizării acestei achiziții de produse**

Autovehiculele sunt necesare pentru buna desfășurare a deplasărilor în condiții de siguranță pentru zonele greu acesibile și-a condițiilor meteorologice nefavorabile.A cestea vor fi incluse în parcul auto al instituției.

**2.1. Informații despre Autoritatea contractantă**

Curtea de Conturi a României are în componența sa 42 de Camere de Conturi și Autoritatea de Audit cu structurile sale regionale.

Curtea de Conturi exercită controlul asupra modului de formare, de administrare și de întrebuințare a resurselor financiare ale statului și ale sectorului public.

Curtea de Conturi își desfășoară activitatea în mod autonom, în conformitate cu dispozițiile prevăzute în Constituție și în legea sa de organizare și funcționare și reprezintă România, în calitate de instituție supremă de audit, în organizațiile internaționale ale acestor instituții.

Principalele activități specifice ale Curții de Conturi sunt cele de control și de audit public extern.

**2.2. Informații despre contextul care a determinat achiziționarea produselor**

Curtea de Conturi a României, instituție publică cu sediul în București, str. Lev Tolstoi nr 22-24, sector 1, dorește să asigure autovehicule moderne și corespunzătoare din punct de vedere tehnic, care să garanteze siguranță în condiții meteorologice nefavorabile, cât și deplasarea în zone greu accesibile.

**2.3. Informații despre beneficiile anticipate de către Autoritatea/entitatea contractantă**

Prin achiziționarea de autovehicule noi, Curtea de Conturi a României dorește să înnoiască parcul auto existent în cadrul instituției, să asigure sănătatea și securitatea în munca salariaților care, în exercitarea atribuțiilor de serviciu, utilizează autovehiculele instituției.

De asemenea, urmare realizării acestei achiziții, achizitorul anticipează reducerea cheltuielilor cu întreținerea parcului auto propriu, prin achiziționarea de autovehicule cu garanție de minim 4 (patru) ani.

**3. Descrierea produselor solicitate**

Autoritatea contractantă achiziționează 3 (trei) autovehicule noi, an de fabricație minim 2021.

Valoarea maximă totală estimată a contractului este de 255.000,00 euro cu TVA inclus / 214.285,71 euro fără TVA, echivalent 1.326.000,00 lei cu TVA inclus / 1.114.285,71 lei fără TVA (s-a luat în calcul un curs de 5,2 lei pentru un euro).

Durata contractului: 6 (șase) luni, dar nu mai târziu de 15.12.2022.

Prezentul caiet de sarcini conține specificațiile tehnice, respectiv ansamblul cerințelor minimale și obligatoriu de îndeplinit, pe baza cărora se elaborează de către ofertanți propunerea tehnică.

**Cerințe tehnice minimale**

|  |
| --- |
| **Categoria autovehiculului: autoturism M1 G** |
| **Anul de fabricație: nu poate fi mai mic de 2021** |
| **Autoturismul trebuie să fie nou,** fără urme de utilizare. |
| **Autoturism trebuie să fie dotat cu pachet legislativ obligatoriu** (trusă medicală, 2 triunghiuri reflectorizante, extinctor) |
| **Număr uși (fără ușă spate)** | 4  |
| **Culoare exterioară:** | Moonlight Blue (albastru închis) |
| **Caracteristici dimensionale** |
| Dimensiuni lungime (mm) | min. 4850 – max. 4900 |
| Dimensiuni lățime (mm) | min. 1980 – max. 1990 |
| Dimensiuni înălțime (mm) | min. 1700 – max. 1720  |
| Ampatament (mm) | min. 2900 – max. 2915 |
| Număr locuri | 5 |
| **Protecția mediului** |
| Emisii CO2 mixt WLTP (g/km) | min. 210 – max. 230 |
| Consum mixt (L/100km) | min. 8 – max. 10 |
| **Motor** |
| Norma de poluare | minim EURO 6 |
| Tip carburant | Diesel |
| Cilindree | min. 2950 – max. 2980 |
| Tracțiune | 4 x 4 permanent |
| Capacitate rezervor (litri) | min. 85 – max. 95 |
| Capacitate rezervor AD Blue (litri) | între 22 – 24 |
| Cutie viteze | automată 8 + 1 |
| **Prezentare interioară** |
| **Multimedia** | Navigație cu display 38,1 cm + multimediaInterfață USB-C și priză încărcare USBAfișaj calculator bordSistem cu încărcare wirelessDate de navigație preinstalate pentru Europa, inclusiv RomâniaInterfață Bluetooth pentru telefonie mobilăDisplay touch-screen capacitiv, colorComputer de bord cu display 7’Receptor radio digital DAB |
| **Confort** | Aer condiționat automat, climatronic, control pe 4 zone de ventilație separat stânga/dreapta și în spateFuncție de memorare a poziției scaunului șoferului și a oglinzilor exterioareJaluzele pentru geamurile laterale spateGeamuri fumurii min. 65%Locuri laterale spate încălziteScaune față încălzite confortTetiere optimizateSuport lombar pneumatic șofer și pasagerBanchetă spate rabatabilă mecanicParbriz încălzitPriză 230 V consolă centrală spateAmortizoare la închiderea ușilorOglindă retrovizoare electrocromaticăOglinzi exterioare reglabuile și rabatabile electric, încălzite antiorbire pe partea șoferului cu iluminarea vecinătății și înclinare oglindă pasager cu cuplarea în marșalierTapițerie piele Volan multifuncțional |
| **Siguranță** | Centuri de siguranță în 3 puncte pentru locurile din față și laterale spate, cu reglare pe verticală și sistem pretensionare față , sistem de avertizare optică, acustică pentru necuplarea centurii față/spate;Sistem avertizare menținere bandă Avertizare unghi mortCârlig de remorcare rabatabil electricIluminare dinamică la virare, reglare automată a distanței de iluminare și lumini de drum LED cu funcție automatăScut protecție suplimentar fațăAirberg-uri șofer și pasager cu posibilitatea dezactivării pentru pasager, airberg genunchi pentru șofer, airbeguri laterale față și pentru pasagerii de pe locurile laterale din spate, inclusiv airbeg cortinăSelectarea modului de conducere de către șofer a direcției, accelerației, sistemului de climatizare și a suspensieiConfigurații prestabilite: normal, comfort, sport sau ECOBare stabilizatoare electromecaniceDirecție roți spateAsistență la vederea pe timp de noapteSenzori de lumină și ploaie;Asistent pentru menținerea constantă și adaptarea vitezei de rulare în funcție de ceilalți participanți la traficSistem de avertizare optică/acustică pentru necuplare centuri față/spateDetector obosealăDiferențial autoblocabilSistem pre-coliziune (asistență în intersectie, asistență la virarea de urgență, detectarea vehiculelor din sens opus)Blocuri optice spate LED cu lumină dinamică |
| **Prezentare exterioară** |
| **Stilizare** | Bare longitudinale pe plafonBare de protectie în culoarea caroseriei |
| **Confort** | Hayon electric închidere-deschidere, sistem deschidere fără cheieButon deblocare portbagaj Portiere cu închidere amortizatăInstalație spălare faruriSuspensie pneumaticăSuspensie cu reglare adaptivă amortizoareIluminare ambientalăReglaj axial și vertical al volanuluiSistem de pornire fără cheiSistem monitorizare presiune pneuriSistem start/stopCovorașe textile față-spateAsistență la parcare cu camere de vedere 360 grade, cu redare a imaginilor pe display-ul central și semnale de avertizare față/spate;Sistem de parcare automatăClaxon bitonal |
| **Roți** | Set roți cu jante aliaj ușor 8Jx19 echipate cu anvelope de vară 225/55/R19Roată de rezervă de uz temporar |
| **Dotări suplimentare:** | Cric mecanic/hidraulicCheie roțiCovoașe cauciuc față-spate și portbagaj |

*Notă: Pentru orice trimitere la o marcă/denumire, se va citi „sau echivalent”.*

**3.1. Criteriul de atribuire**

Pentru determinarea ofertei cele mai avantajoase din punct de vedere economic, autoritatea contractantă are dreptul de a aplica criteriul de atribuire *„cel mai bun raport calitate-preț”*, potrivit dispozițiilor Legii privind achizițiile publice nr. 98/2016, art. 187 alin. 3 lit. c). Astfel, va fi declarată ofertă câștigătoare oferta care va avea cel mai bun raport calitate-preț.

Stabilirea factorilor de evaluare:

* ***Denumire factor evaluare: componentă financiară***

Descriere: **cel mai bun raport calitate-preț**

Pondere: 80%

* Pentru cel mai scăzut preț, se acordă punctajul maxim alocat (80 pct.)
* Pentru celelalte prețuri ofertate, punctajul P(n) se calculează proporțional, astfel:

P(n) = (Pmin / Po) \* punctajul maxim alocat 80 pct.

Unde:

P(n) = alte prețuri ofertate

Pmin = prețul minim ofertat

Po = Prețul ofertat

* ***Denumire factor evaluare: componentă tehnică***

Descriere: **caracteristici tehnice pe componente ale autovehiculului**

Pondere: 20%

|  |  |  |
| --- | --- | --- |
| P1 | Putere motor (CP) min. 272 CP – max. 300 CP | 10 |
| P2 | Set anvelope de iarnă (4 bucăți) categoria de performanță premium | 10 |
|  | TOTAL PUNCTAJ CONDIȚII TEHNICE – Pth(n) | 20 |

a) Pentru puterea motorului (CP) – P1, se va stabili formulă procentuală astfel:

Oferta cu puterea motorului de 300 CP va primi punctajul maxim alocat subfactorului, de 10 pct.

Determinarea punctajului ofertelor cu puterea motorului între 272 CP – 300 CP, se va face după formula:

P1 = Vpc/Vp x punctajul maxim alocat 10 pct.

Unde:

P1 = oferta curentă;

Vpc = valoarea puterii motorului (CP), al ofertei curente;

Vp = cea mai mare valoare a puterii motorului (CP) obţinută.

Oferta cu o putere a motorului sub 272 CP, va ficonsiderată neconformă.

b) Acordarea unui set anvelope de iarnă (4 bucăți) categoria de performanță premium – P2

Oferta care va acorda un set anvelope de iarnă (4 bucăți) categoria de performanță premium, va primi punctajul maxim alocat, de 10 pct.

Pentru celelalte oferte care nu implică acordarea unui set anvelope de iarnă (4 bucăți) categoria de performanță premium, punctajul alocat va fi de 0 pct.

Punctajul tehnic total se va calcula astfel Pth(n) = P1 + P2.

Punctaj maxim factori de evaluare = 100 puncte.

Punctajul total al unei oferte se calculează după formula PT = Pf (punctajul financiar) + Pth (punctaj tehnic).

Oferta câsțigătoare va fi oferta cu cel mai mare punctaj în urma aplicării factorilor de evaluare, conform modalității descrise mai sus.

**3.2. Garanție**

Toate produsele trebuie să fie acoperite de garanție pentru o perioadă de minim 4 ani din care 2 (doi) ani fără limită de km și 2 (doi) ani cu limită la 120.000 km. Pentru perforarea prin rugină a caroseriei, minim 12 ani garanție și minim 3 ani pentru defecte de vopsea.

Se va acorda mentenanță pe parcursul primilor 2 ani sau până în 30.000 km inclusiv inspecție, schimb de ulei și filtre.

Furnizorul va oferi tractare gratuită în primii 2 ani de garanție în caz de imobilizare al autovehiculului, astfel, indiferent de cauza imobilizării (defecțiune tehnică – nefiind condiționată de incidența garanției, accident etc.) se va oferi tractarea gratuită până la service-ul autorizat indicat de către client, cu condiția reparației la partenerul service autorizat.

Perioada de garanție începe de la data semnării Procesului-verbal de recepție finală, cantitativă și calitativă, încheiat după livrarea produselor și predarea documentelor de livrare prevăzute la punctul 4 din prezentul caiet de sarcini.

Ofertantul va depune o declarație din care să rezulte garantarea produselor furnizate în conformitate cu cerința stabilită.

Furnizorul trebuie să garanteze, printr-o declarație de conformitate emisă de el sau de producător, după caz, că produsele furnizate sunt noi, nefolosite, de ultimă generație și încorporează toate îmbunătățirile recente în proiectare și structura materialelor, sunt executate conform normelor tehnice în vigoare, din materii prime și materiale de calitatea I și nu prezintă defecte de proiectare, de execuție sau provenind din defecte ale materialelor folosite sau dintr-o eventuală omisiune a furnizorului și/sau producătorului, după caz.

Reclamațiile de calitate privind defectarea produselor sau furnizarea neconformă cu parametrii din propunerea tehnică în perioada de garanție, se vor notifica la furnizor în perioada de garanție.

Achizitorul are dreptul de a notifica imediat furnizorului, în scris, orice plângere sau reclamație ce apare în conformitate cu această garanție.

Achizitorul va notifica furnizorului apariția oricăror defecte apărute în urma utilizării corespunzătoare a produselor furnizate.

La primirea unei astfel de notificări, furnizorul are obligația de a remedia defecțiunea în termenele și condițiile prevăzute în caietul de sarcini, fără costuri suplimentare pentru achizitor.

Toate cheltuielile legate de rezolvarea reclamațiilor aflate în responsabilitatea garanției, inclusiv costurile legate de demontarea și remontarea produselor reclamate, sunt în sarcina exclusivă a furnizorului.

Furnizorul va trebui să asigure garanția de bună funcționare, calitatea și performanțele bunurilor pentru perioada precizată anterior.

Produsele care, în timpul perioadei de garanție, le înlocuiesc pe cele defecte, beneficiază de o nouă perioadă de garanție, care curge de la data înlocuirii produsului, așa cum este prevăzut în caietul de sarcini.

În perioada de garanție toate piesele de schimb și intervențiile autorizate care fac obiectul garanției vor fi gratuite: piesele de schimb sunt toate componentele echipamentelor, în afară de consumabilele consemnate în cartea tehnică.

În cazul nerespectării obligațiilor furnizorului privind repararea produselor defectate în urma utilizării corespunzătoare a acestora, întârziind repararea, respectiv înlocuirea acestora pentru o perioadă mai mare decât cea prevăzută în caietul de sarcini, autoritatea contractantă este în drept să rezilieze contractul și să solicite furnizorului recuperarea întregului prejudiciu suferit.

**3.3. Livrare, ambalare, etichetare, transport și asigurare pe durata transportului**

Un produs este considerat livrat când toate activitățile în cadrul contractului au fost realizate și produsul recepționat.

Fiecare produs va fi însoțit de toate subansamblele/părțile componente necesare punerii și menținerii în funcțiune.

Nu se admit neconcordanțe între produsele livrate și specificațiile tehnice din caietul de sarcini.

Livrarea produselor se va face în termen de maximum 6 (șase) luni de la intrarea în vigoare a contractului, respectiv constituirea garanției pentru bună execuție.

Livrarea bunurilor se va face în București, la sediul contractantului, indicat de către acesta și agreat cu autoritatea contractantă. **Autovehiculele se vor livra cu rezervorul de combustibil umplut la capacitatea maximă.**

**3.4. Atribuțiile și responsabilitățile Părților**

Furnizorul poartă întreaga răspundere pentru cantitatea, calitatea și legalitatea produselor furnizate.

Toate produsele trebuie să corespundă din punct de vedere calitativ și cantitativ cu condițiile impuse în caietul de sarcini, în caz contrar ele vor fi returnate. În această situație furnizorul are obligația să le înlocuiască fără plată suplimentară în cel mult 10 zile calendaristice, în caz contrar se va consideră că produsele au fost furnizate cu întârziere.

Neconformitatea calitativă a produselor livrate și recepționate va putea fi constatată în orice moment din perioada de valabilitate a contractului, dacă respectiva neconformitate calitativă nu putea fi constatată la momentul livrării. Produsele necorespunzătoare calitativ vor fi înlocuite în termen de 10 zile calendaristice de la data reclamării.

Achizitorul, prin reprezentantul său, va verifica atât calitativ, cât și cantitativ produsele livrate, conformitatea lor cu prevederile din propunerea tehnică și din Caietul de sarcini și va încheia un proces verbal de recepție cantitativă și calitativă.

Achizitorul se obligă să plătească factura fiscală în termenul menționat la punctul 5 din prezentul caiet de sarcini.

**4. Recepția produselor**

La livrare, respectiv recepție, autovehiculele vor fi însoțite de următoarele (în limba română):

* Factura fiscală, pe care se vor specifica denumirea integrală a produsului și numărul contractului la care se referă produsul livrat;
* Numere de înmatriculare provizorii – valabile 90 de zile;
* Autorizația de circulație – valabilă 90 de zile;
* Asigurare obligatorie de răspundere civilă RCA – valabilă 90 de zile;
* Cartea de Identitate a Vehiculului;
* Certificat/declarație de conformitate și alte acte necesare înmatriculării, dacă este cazul;
* Certificat de garanție;
* Lista cu unitățile service autorizate de către producător și Registrul Auto Român din București, cât mai aproape de sediul achizitorului.

Toate cheltuielile aferente documentelor solicitate vor fi incluse în prețul ofertat.

Recepția produselor se va efectua pe bază de proces verbal de recepție cantitativă și calitativă (recepția cantitativă – recepția fizică a autovehiculelor, recepția calitativă – reprezentanții achizitorului vor verifica dacă produsele furnizate sunt în conformitate cu cerințele caietului de sarcini și ale ofertei tehnice, nu sunt deteriorate și nu prezintă vicii), semnat de Furnizor și Autoritatea contractantă.

Procesul verbal de recepție cantitativă și calitativă va fi însoțit de toate documentele menționate mai sus și va include unul din următoarele rezultate:

a) acceptat;

b) refuzat parțial sau total.

Dacă produsele nu corespund specificațiilor tehnice minimale din caietul de sarcini, precum și ofertei tehnice prezentate de către contractant, achizitorul are dreptul să le respingă, iar, în cazul în care nu există soluție tehnică de reparație (de aducere la conformitate) sau de modificare pentru ca acestea să corespundă specificațiilor tehnice solicitate, furnizorul are obligația de a înlocui produsele refuzate, urmând ca produsele înlocuitoare să fie livrate în termenul contractual maxim asumat de către ofertant prin oferta depusă.

**5. Modalități și condiții de plată**

Contractantul va livra produsele însoțite de factura fiscală. Factura va avea menționat numărul contractului, data de emitere și data de scadență. Procesul verbal de recepție cantitativă și calitativă reprezintă elementul necesar realizării plății, împreună cu toate documentele solicitate la punctul 4 din prezentul caiet de sarcini.

Achizitorul se obligă să plătească contravaloarea facturii în lei, în termen de 30 de zile de la data primirii facturii fiscale la Registratura Generală a Curții de Conturi a României, pe baza documentelor de livrare, menționate în punctul 4 din prezentul caiet de sarcini și a procesului-verbal de recepție cantitativă și calitativă fără obiecțiuni, semnat de reprezentantul furnizorului și de reprezentantul autorității contractante. Plata se va face cu ordin de plată, în contul furnizorului deschis la trezorerie. Achizitorul nu acordă avans Furnizorului.

**6. Cadrul legal care guvernează relația dintre Autoritatea contractantă și Contractant (inclusiv în domeniile mediului, social și al relațiilor de muncă)**

Contractantul trebuie să respecte toate prevederile legale, aplicabile la nivel național, dar și regulamentele aplicabile la nivelul Uniunii Europene.

Pe perioada realizării tuturor activităților din cadrul Contractului, Contractantul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Contractantul va fi ținut deplin responsabil pentru subcontractanții săi în îndeplinirea cerințelor tehnice minimale prevăzute în Caietul de Sarcini, urmând să răspundă față de Autoritatea Contractantă, pentru orice nerespectare sau omisiune a respectării oricăror prevederi legale și normative aplicabile. Autoritatea Contractantă nu va fi ținută responsabilă pentru nerespectarea sau omisiunea respectării de către Contractant sau de către subcontractanții acestuia a oricărei prevederi legale sau a oricărui act normativ aplicabil.

În cazul în care intervin schimbări legislative, Contractantul are obligația de a informa Autoritatea Contractantă cu privire la consecințele asupra activităților care fac obiectul Contractului și de a-și adapta activitatea în funcție de decizia Autorității Contractante în legătură cu schimbările legislative.

Legislația aplicabilă (a se citi “cu modificările și completările ulterioare”):

a) Legea nr. 98/2016 privind achizițiile publice;

b) HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;

c) Alte acte normative în vigoare care derivă, completează, modifică ori sunt emise în aplicarea celor mai sus menționate.

Ofertanții vor elabora oferta în conformitate cu prevederile documentației de atribuire și vor indica motivat, în cuprinsul acesteia, care informații din propunerea tehnică și din propunerea financiară sunt confidențiale, clasificate sau sunt protejate de un drept de proprietate intelectuală, conform art. 123 alin. (1) din Anexa la HG nr. 395/2016 cu modificările și completările ulterioare. În cazul în care informațiile solicitate nu sunt incluse în formularul de propunere tehnică și respectiv în formularul de ofertă, inclusiv justificările aferente, propunerea tehnică și propunerea financiară sunt considerate documente publice în sensul Legii nr. 544/2001 privind accesul la informațiile de interes public.

Având în vedere că dosarul achiziției este un document de interes public, ofertanții vor marca distinct paginile din documentele depuse, care au caracter confidențial.

**Direcția Generală Logistică:**

Marius Vorniceanu, Director General

**Direcția Transporturi:**

Nicolaie Vasile, Șef birou D.T.

Adrian Timiș, Consilier D.T.